open-index/open-wikipedia-markdown huggingface dataset:
Βιφρέδο Β΄ της Σερδάνια

Ο **Βιφρέδο Β΄ της Σερδάνια** (Ισπανικά ː *Vifredo/Wifredo ΙΙ*, περί το 970 - 1050) μέλος του Οίκου της Βαρκελώνης ήταν Κόμης της Σερδάνια (988 - 1035) και κόμης της Βέργα (1003 - 1035) ως **Βιφρέδο Α΄**.

## Βιογραφία

Ο Βιφρέδο Β΄ ήταν δευτερότοκος γιος τού Ολίβα Καβρέτα κόμη της Σερδάνια & Μπεζαλού και της Έρμενγαρδ των Μπελλονιδών, κόρης τού Γάουσβερτ κόμη τού Εμπούριες. Το 988 ο πατέρας του παραιτήθηκε για να γίνει μοναχός στο Μόντε Κασσίνο. Τότε τα αδέλφια μοίρασαν την κτήση του: ο Βερνάρδος Α΄ έλαβε το Μπεζαλού, ο Βιφρέδο Β΄ τη Σερδάνια & Κονφλάν και ο Ολίβα τη Βέργα & Ριπόλ. Η μητέρα τους ενήργησε ως επίτροπος ως το 994. Το 1003 ο Ολίβα ακολούθησε τον πατέρα του στην Εκκλησία και η κομητεία του περιήλθε στον Βιφρέδο Β΄. Το έτος αυτό ο Βιφρέδος Β΄ και ο Βερνάρδος Α΄ ενώθηκαν με τη συμμαχία Χριστιανών πριγκίπων εναντίον της Μουσουλμανικής εισβολής· οι δύο συνασπισμοί συγκρούστηκαν στη μάχη τού Τορά.

Όπως ο πατέρας του και ο αδελφός του Ολίβα, ο Βιφρέδο Β΄ ένοιωθε συμπάθεια προς την Εκκλησία. Συμμετείχε ενεργά στην καθαγίαση πολλών ναών και μονών, όπως τού Σαν Μαρτίν δελ Κανιγό, που ιδρύθηκε το 1007 και καθαγιάστηκε το 1009. Παρά ταύτα πολέμησε να ελευθερώσει τη χώρα του από τη δικαιοδοσία της επισκοπής τού Ουρζέλ και δεν δίστασε να συγκρουστεί με τον επίσκοπό της άγιο Ερμενγόλ. 
Το 1023 συμφώνησε ειρήνη με τον Βερεγγάριο-Ραϋμόνδο Α΄ κόμη της Βαρκελώνης και τον Γουλιέλμο Α΄ κόμη τού Μπεζαλού (γιο τού Βερνάρδου Α΄). Στο πρώτο φύλλο τού *Βιβλίου των φεούδων της Σερδάνια* των αρχών τού 13ου αι. υπάρχει εικονογράφηση με τον Βιφρέδο Β΄ να λαμβάνει όρκο υποτέλειας από δύο κυρίους τού Καστελφολίτ. Η εικόνα είναι από ζωγράφο (διαφορετικό από αυτόν που ζωγράφισε τις υπόλοιπες μινιατούρες) σε Βυζαντινό στυλ, το οποίο έγινε κυρίαρχο στην Καταλωνία περί το 1200.

Το 1035 ακολούθησε τελικά τον πατέρα του και τον αδελφό του και αποσύρθηκε ως μοναχός στη μονή τού Σαν Μαρτίν δελ Κανιγό, που είχε ιδρύσει. Απεβίωσε 15 έτη μετά, το 1050. 

## Οικογένεια
Νυμφεύτηκε τη Γκουίσλα δε Παγιάρς και είχε τέκνα:
* Ραϋμόνδος 1035-1068, κόμης της Σερδάνια.
* Βιφρέδο απεβ. 1079, αρχιεπίσκοπος τού Ναρμπόν.
* Βερεγάριος απεβ. 1053, επίσκοπος της Έλνα.
* Αρδουίν απεβ. 1050.
* Γκυγιέμ Γκυφρέδο απεβ. 1075, επίσκοπος τού Ουρζέλ.
* Βερνάρδος Α΄ απεβ. 1093, κόμης της Βέργα.
* Βερεγγάριος απεβ. 1093, διάδοχος τού προηγουμένου στη Βέργα, επίσκοπος της Ζιρόνα.
* Φε/Φόυ/Φιδέθ, παντρεύτηκε τον Ούγο κόμη τού Ρουέργκ (Οίκος της Τουλούζης).

## Παραπομπές
 		


## Πηγές

*Carl Erdmann (1977), The Origin of the Idea of Crusade (Princeton: Princeton University Press), 99–100.
*María Eugenia Ibarburu Asurmendi (1999), De capitibus litterarum et aliis figuris: Recull d'estudis miniatura medieval (Barcelona: Edicions Universitat Barcelona, ISBN 84-475-2243-1), 359.

Κατηγορία:Οίκος της Βαρκελώνης
Βερνάρδος Α΄ της Βέργα

Ο **Βερνάρδος Α΄**, ισπαν. Bernardο Ι (απεβ. 1050) από τον Οίκο της Βαρκελώνης-Σερδάνια ήταν κόμης της Βέργα (1035-1050).

## Βιογραφία
Ήταν μάλλον ο έκτος γιος τού Βιφρέδο Β΄ κόμη της Σερδάνια & Βέργα και της Γκουίσλα δε Παγιάρς.

Το 1035 ο πατέρας του αποσύρθηκε σε μονή και τον διαδέχθηκε με τους αδελφούς του: ο Ραϋμόνδος έλαβε τη Σερδάνια, ο Βερνάρδος Α΄ τη Βέργα και τρεις άλλοι έγιναν επίσκοποι. Απεβίωσε άτεκνος και τον διαδέχθηκε ο νεότερος αδελφός του Βερεγγάριος ως κόμης της Βέργα.

## Πηγές
* María Eugenia Ibarburu Asurmendi (1999), De capitibus litterarum et aliis figuris: Recull d'estudis miniatura medieval (Barcelona: Edicions Universitat Barcelona, ISBN 84-475-2243-1), 359.

Κατηγορία:Οίκος της Βαρκελώνης
Νέα Ελληνική Ορμή

Η **Νέα Ελληνική Ορμή** (**Ν.Ε.Ο.**) ήταν κεντροδεξιό ελληνικό πολιτικό κόμμα, που ιδρύθηκε το 2018. Ιδρυτής και πρόεδρος του κόμματος ήταν η Κατερίνα Παπακώστα.

## Ιστορία
Ήδη, λίγους μήνες μετά τη διαγραφή της από τη Νέα Δημοκρατία, η Κατερίνα Παπακώστα είχε προαναγγείλει την ίδρυση νέου πολιτικού φορέα, στον οποίον θα συμμετείχαν και άλλα στελέχη που είχαν απομακρυνθεί από τη Ν.Δ., όπως ο Ευάγγελος Αντώναρος και ο Νίκος Καραχάλιος.

Τον Απρίλιο του 2018, η Κατερίνα Παπακώστα, σε τηλεοπτική της συνέντευξη, επιβεβαίωσε τις φήμες και ανακοίνωσε την ονομασία του πολιτικού φορέα. Τελικά, η Νέα Ελληνική Ορμή, ιδρύθηκε στις 20 Ιουλίου 2018, με την κατάθεση στον Άρειο Πάγο της ιδρυτικής διακήρυξης του κόμματος, από την Κατερίνα Παπακώστα.

Από τον Αύγουστο του ίδιου έτους, η Νέα Ελληνική Ορμή, δια της προέδρου του, συμμετείχε στην κυβέρνηση του Αλέξη Τσίπρα.

Στις ευρωεκλογές του 2019 η Νέα Ελληνική Ορμή κατήλθε αυτόνομα, συγκεντρώνοντας πανελλαδικά ποσοστό της τάξεως του 0,22%, ενώ στις βουλευτικές εκλογές του ίδιου έτους υποστήριξε τον ΣΥ.ΡΙΖ.Α., με την συμμετοχή στελεχών του κόμματος, μεταξύ των οποίων και της ίδιας της προέδρου, στα ψηφοδέλτιά του.

Έκτοτε το κόμμα δεν δραστηριοποιείται πολιτικά. 

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Έμβλημα
Το έμβλημα της Νέας Ελληνικής Ορμής αποτελείται από ένα μπλε κύκλο, που χωρίζεται κάθετα από μία κίτρινη λοξή γραμμή με λίγο πράσινο στο εσωτερικό της, ενώ το χρωματικό φάσμα συμπληρώνει μία οριζόντια κόκκινη γραμμή. Η σύνθεση παραπέμπει στο αρκτικόλεξο του κόμματος.

## Παραπομπές


## Εξωτερικοί σύνδεσμοι
* 

Κατηγορία:Πρώην πολιτικά κόμματα στην Ελλάδα
Κατηγορία:Δεξιά πολιτικά κόμματα
Κατηγορία:Φιλελεύθερα-Συντηρητικά κόμματα
Ντάσο Τσέρινγκ Βανγκτσούκ

Ο **Ντάσο Τσέρινγκ Βανγκτσούκ** (Dasho Tshering Wangchuk) είναι δικαστικός από το Μπουτάν και ανώτατος σύμβουλος της μεταβατικής κυβέρνησης του Μπουτάν το 2018, έπειτα από τη διάλυση της τελευταίας, ενόψει των εκλογών για την ανάδειξη των μελών της Εθνοσυνέλευσης. Τον Νοέμβριο του 2014 διορίστηκε ως ανώτατος δικαστής του Μπουτάν, θέση στην οποία βρίσκεται ως σήμερα.

## Σπουδές και σταδιοδρομία
Ο Ντάσο Τσέρινγκ Βανγκτσούκ κατέχει μεταπτυχιακό τίτλο στο Δίκαιο από το Πανεπιστήμιο Τζορτζ Ουάσιγκτον και άλλο ένα πτυχίο νομικής από το Πανεπιστήμιο του Δελχί. Ξεκίνησε την καριέρα του ως δικαστικός αξιωματούχος το 1987, υπηρετώντας ως βοηθός δικαστών στο Ανώτατο Δικαστήριο. Από το 1990 ως το 1995 υπηρέτησε ως αξιωματικός στον Βασιλικό Στρατό της χώρας του. Διετέλεσε δικαστικός αξιωματούχος στο Ανώτατο Δικαστήριο από το 1993 ως το 1999 και από το 2006 ως το 2010 ήταν επαρχιακός δικαστής στο Σάντρουπ Τζονγκχάρ . Το 2010 προήχθη σε δικαστή του Ανωτάτου Δικαστηρίου. Τον Νοέμβριο του 2014 διορίστηκε από τον Βασιλιά ανώτατος δικαστής της χώρας.

## Ανώτατος σύμβουλος
Την 1η Αυγούστου 2018 η Κάτω Βουλή του Μπουτάν διαλύθηκε για να προετοιμαστεί η χώρα για τις γενικές εκλογές. Στις 9 Αυγούστου ο βασιλιάς διόρισε την μεταβατική κυβέρνηση, με επικεφαλής τον Βανγκτσούκ ως ανώτατο σύμβουλο. Στις 11 Αυγούστου τοποθετήθηκαν σε χαρτοφυλάκια τα μέλη της μεταβατικής κυβέρνησης. Ο Βανγκτσούκ ανέλαβε αρμόδιος για τα υπουργεία Εσωτερικών, Πολιτιστικών και Εξωτερικών Υποθέσεων. Στις 7 Νοεμβρίου 2018 τερματίστηκε η θητεία του και πρωθυπουργός έγινε ο Λοτάι Τσέρινγκ.

## Παραπομπές


Κατηγορία:Πρωθυπουργοί του Μπουτάν
Σουνιφρέδος Β΄ της Σερδάνια

Ο **Σουνιφρέδος Β΄ της Σερδάνια**, (Ισπανικά ː *Sunifredo*, 915 - 968) μέλος του Οίκου της Βαρκελώνης ήταν Κόμης της Σερδάνια και της Κονφλάν (927 - 968) και κατόπιν Κόμης της Μπεζαλού (957 -968).

## Βιογραφία

Ο Σουνιφρέδος Β΄ ήταν ο δευτερότοκος γιος τού Μιρό Β΄ κόμη της Σερδάνια & της Μπεζαλού και της Άβα, κόρης τού Φιδέλ ή του Βερνάρδου Ουνιφρέδου της Ριβαγόρθα.

Κληρονόμησε από τον πατέρα του τη Σερδάνια και το Κονφλάν το 927. Η χήρα Άβα ήταν επίτροπος της αρχής ως το 941. Το 951 ο Σουνιφρέδος Β΄ ταξίδεψε στη Ρώμη, όπου έλαβε με παπικές βούλες κάποια προνόμια για τη μονή της Σάντα Μαρία ντελ Ριπόλ και για το αββαείο της Λεγράσσε. Προώθησε την κατασκευή τού ναού τού Σαν Μιγέλ ντε Κούξα, ο οποίος καθαγιάσθηκε το 953, και την κατασκευή της μονής. Προστάτευσε τη μονή τού Σαν Πέδρο ντε Ρόδα.

Το 957 απεβίωσε ο αδελφός του Βιφρέδο Β΄ κόμης της Μπεζαλού και τον διαδέχθηκε. Έτσι επανενώθηκαν οι κτήσεις τού πατέρα του. Όταν ορισμένοι υποτελείς του εξεγέρθηκαν, παρενέβη φέρνοντας ειρήνη μεταξύ τους· διέταξε την κατάσχεση των ιδιοκτησιών των στασιαστών. Τον διαδέχθηκε ο νεότερος αδελφός του Μιρό Γ΄.

## Πηγές
* Taylor, Nathaniel L. "A Early Catalonian Charter in the Houghton Library from the Joan Gili Collection of Medieval Catalonian Manuscripts", Harvard Library Bulletin

Κατηγορία:Οίκος της Βαρκελώνης
Βιφρέδο Β΄ του Μπεζαλού

Ο **Βιφρέδο Β΄** (Ισπανικά: Wifredο ΙΙ, απεβ. 927) από τον Οίκο της Βαρκελώνης-Σερδάνια ήταν κόμης της Μπεσαλού (927-957).

## Βιογραφία

Ήταν ο δευτερότοκος γιος τού Μιρό Β΄ κόμη της Σερδάνια & Μπεσαλού και της Άβα, κόρης τού Φιδέλ ή τού Βερνάρδρου Ουνιφρέδου της Ριβαγόρσας.

Το 927 απεβίωσε ο πατέρας του και ο πρωτότοκος Σουνιφρέδος Β΄ έλαβε τη Σερδάνια, ενώ ο Βιφρέδο Β΄ την Μπεσαλού. Ήταν και οι δύο ανήλικοι και η μητέρα τους έγινε επίτροπος της αρχής ως το 941. Ήταν ο τελευταίος κόμης της Καταλωνίας, που πλήρωνε εισφορές σε Καρολίγειο βασιλιά των Φράγκων. Το 952 ταξίδευσε στη Ρώμη. Ίδρυσε τη μονή τού Σαντ Πέρε ντε Καμπροδόν.

Οι υποτελείς του εξεγέρθηκαν και απεβίωσε στα χέρια τους. Ήταν άτεκνος και τον διαδέχθηκε ο μεγαλύτερος αδελφός του Σουνιφρέδος Β΄.

## Πηγές
* Taylor, Nathaniel L, *"A Early Catalonian Charter in the Houghton Library from the Joan Gili Collection of Medieval Catalonian Manuscripts"*, Harvard Library Bulletin

Κατηγορία:Οίκος της Βαρκελώνης
Μιρό Γ΄ της Σερδάνια

Ο **Μιρό Γ΄ της Σερδάνια**, (Ισπανικά ː *Miró III*, 920 - 984) μέλος του Οίκου της Βαρκελώνης ήταν Κόμης της Σερδάνια και της Μπεζαλού (968 - 984).

## Βιογραφία

Ο Μιρό Γ΄ ήταν ο τρίτος γιος τού Μιρό Β΄ κόμη της Σερδάνια & Μπεζαλού και της Άβα, κόρης τού Φιδέλ ή τού Βερνάρδ Ουνιφρέδ των Ριβαγόρσα. Πρώτα ήταν κληρικός: αρχιδιάκονος από το 957 και μετά επίσκοπος της Ζιρόνα (970-984).
Ταξίδεψε στη Ρώμη δύο φορές και διατήρησε μεγάλη φιλία με τον Γερβέρτο τού Ωριλάκ, τον μέλλοντα πάπα. Ο Μιρό Γ΄ ήταν μεγάλος συγγραφέας με ιδιαίτερο ύφος· αφιέρωσε τα ιστορικά γραπτά του στη μνήμη και τον έπαινο των μελών της οικογένειάς του.

Έκανε τον καθαγιασμό τού Σαιντ Μιτσέλ δε Κούξα το 974 και της μονής τού Ριπόλ το 977. Επίσης ίδρυσε τη μονή της Σάντα Μαρία στο Σερρατέιξ το 977 και τη μονή τού Σαντ Πέρε δε Μπεζαλού το 978.
Τον διαδέχθηκε ο νεότερος αδελφός του Ολίβα Καβρέτα στις δύο κομητείες, ο οποίος συγκυβερνούσε μαζί του τη Σερδάνια από το 968.

## Πηγές

*Taylor, Nathaniel L. "A Early Catalonian Charter in the Houghton Library from the Joan Gili Collection of Medieval Catalonian Manuscripts", Harvard Library Bulletin

Κατηγορία:Οίκος της Βαρκελώνης
Θεοβάλδος Α΄ της Βοημίας

Ο **Θεοβάλδος Α΄**, τσεχ. Děpolt, λατιν. Theobald (απεβ. Αύγουστος 1167) από τον Οίκο της Βαρκελώνης ήταν αντιβασιλιάς της Βοημίας  από το 1147.

## Βιογραφία
Ήταν ο δευτερότοκος γιος τού Βλαδισλάου Α΄ της Βοημίας και της Ριχέτσας, κόρης τού Ερρίκου Α΄ κόμη τού Μπεργκ.

Το 1145 ακολούθησε τους άλλους δούκες Κορράδο Β΄, Βρατίσλαο Β΄ τού Μπρνό και Όττο Γ΄ τού Ολομόουτς, όπου επιτέθηκαν στον Γίνντριχ Ζντικ επίσκοπο τού Ολομόουτς και τον έπαυσαν από την επισκοπή. Γι' αυτό ο Ντιεπόλντ αφορίστηκε· για εξιλέωση πήγε σε προσκύνημα στη Ρώμη.

Το 1147, ενώ ο πρεσβύτερος αδελφός του Βλαδίσλαος Β΄ της Βοημίας ακολούθησε τη Β΄ Σταυροφορία και έφθασε ως την Κωνσταντινούπολη, ο Νιεπόλντ κυβέρνησε τη Βοημία. Εξουσίασε με σιδηρά πυγμή και όταν ο εξάδελφός του Σομπιέσλαφ Β΄ προσπάθησε να καταλάβει την εξουσία, τον συνέλαβε.

Έκανε γάμο με την κόρη τού Αλβέρτου τού λεγομένου *η άρκτος* κόμη τού Άνχαλτ και τον ακολούθησε στις εκστρατείες του. Το 1158 πήγε με τον Φρειδερίκο Α΄ των Χοενστάουφεν της Γερμανίας στην Ιταλία και ήταν παρών στην πολιορκία τού Μιλάνου. Θα ήταν ο αρχηγός των αρκετών Βοημικών εκστρατειών, που ακολούθησαν στην Ιταλία. Το 1167 ήλθε μαζί του ο ανιψιός του Φρειδερίκος, όταν οδήγησε μία μεγάλη δύναμη εξ ονόματος τού Βλαδισλάου Β΄. Σε αυτήν πολλοί ευγενείς απεβίωσαν από λοιμό (πανώλη ή ελονοσία), όπως ο Ραϋνάλδος του Ντάσσελ αρχιεπίσκοπος της Κολωνίας, ο Γουέλφος Ζ΄ μάργραβος της Τοσκάνης και ο ίδιος ο Ντιέπολντ Α΄ μεταξύ αυτών.

## Οικογένεια
Νυμφεύτηκε το 1153 τη Γκέρτρουντε των Ασκάνια, κόρη τού Αλβέρτου μαργράβου τού Βρανδεμβούργου & δούκα της Σαξονίας και είχε τέκνα:
* Θεοβάλδος Β΄ 1150-1190, ευγενής και Σταυροφόρος.
* Εδβίγη.

## Παραπομπές


## Πηγές
* Wihoda, Martin (2015). Vladislaus Henry: The Formation of Moravian Identity. Brill.

Κατηγορία:Οίκος των Πρεμυσλιδών
Βρατίσλαος Γ΄ της Βοημίας

Ο **Βρατίσλαος Γ΄**, λατιν. Bretislaus, τσεχ. Břetislav (απεβ. 15/19 Ιουνίου 1197) από τον Οίκο των Πρεμυσλιδών ήταν δούκας της Βοημίας (1193-97) και πιο πριν επίσκοπος της Πράγας (1182-).

## Βιογραφία
Ο Ερρίκος-Βρετίσλαος ήταν γιος τού Ερρίκου (γιου τού Βλαδισλάου Α΄ δούκα της Βοημίας) και της Μαργαρίτας.

Έπειτα από λαμπρές σπουδές στο Πανεπιστήμιο τού Παρισιού επέστρεψε στη Βοημία και ονομάστηκε κοσμήτορας τού Συλλόγου της βασιλικής των Αγ. Πέτρου & Παύλου στο Βυσιεχράτ. Το 1182 αποδέχθηκε τη διακονία από τα χέρια τού εξαδέλφου του Αδαλβέρτου Γ΄ αρχιεπισκόπου τού Ζάλτσμπουρκ. Εξελέγη τον Μάρτιο τού ίδιου έτους ως διάδοχος τού αποβιώσαντος Βαλεντίν επισκόπου της Πράγας και μετέβη στο Μάιντς για να λάβει την επικύρωση από τον Χριστιανό Α΄ αρχιεπίσκοπο της πόλης. Χειροτονήθηκε ιερέας τον Μάιο τού 1182 και στέφθηκε επίσκοπος την επόμενη ημέρα.

Ο Βρατίσλαος Γ΄ σύντομα συγκρούστηκε με τον Φρειδερίκο (αδελφό τού Αδαλβέρτου Γ΄), που έγινε δούκας της Βοημίας το 1178 και σφετερίστηκε διακριτές εξουσίες επί των εκκλησιαστικών ιδιοκτησιών. Το 1187 απευθύνθηκε επίσημα στον Φρειδερίκο Α΄ της Γερμανίας για τις παραβιάσεις τού δούκα. Ο βασιλιάς τον αναβάθμισε σε πρίγκιπα τού βασιλείου της Γερμανίας και τον έκανε υπόλογο μόνο στον βασιλιά. Αυτή η άμεσα στον βασιλιά υποτέλεια δεν διατηρήθηκε μετά από τον Βρατίσλαο Γ΄.

## Παραπομπές


## Πηγές
* Mahoney, William (2011). The History of the Czech Republic and Slovakia. ABC-CLIO. ISBN 978-0313363061.

Κατηγορία:Οίκος των Πρεμυσλιδών
Κατηγορία:Επίσκοποι του 12ου αιώνα
Ισονομία

Η **ισονομία** είναι η αρχή ότι όλοι οι άνθρωποι πρέπει να προστατεύονται εξίσου από το νόμο. Την έννοια χρησιμοποιούσαν αρχαίοι Έλληνες συγγραφείς, όπως ο Ηρόδοτος και ο Θουκυδίδης για να αναφερθούν σε κάποιο είδος λαϊκής κυβέρνησης. Ο οικονομολόγος Φρίντριχ Χάγιεκ προσπάθησε να εκλαϊκεύσει τον όρο στο βιβλίο του *[[Το Σύνταγμα της Ελευθερίας]]* και υποστήριξε ότι η καλύτερη κατανόηση της ισονομίας, όπως χρησιμοποιείται από τους Έλληνες, ορίζει τον όρο που σημαίνει «την ίση εφαρμογή των νόμων σε όλους».

Η αρχή αυτή απαιτεί ένα συστηματικό κράτος δικαίου που τηρεί τις διαδικασίες για την παροχή ίσης δικαιοσύνης, και απαιτεί ίση προστασία ώστε κανένα άτομο ή ομάδα ατόμων να μην είναι προνομιούχοι έναντι των άλλων μέσω του νόμου. Η αρχή αυτή ονομάζεται επίσης αρχή ισονομίας, προκύπτει από διάφορα φιλοσοφικά ερωτήματα σχετικά με την ισότητα και τη δικαιοσύνη. Μια από τις βασικές αρχές ορισμένων ορισμών του φιλελευθερισμού. Η αρχή της ισότητας ενώπιον του νόμου είναι ασυμβίβαστη και δεν υπάρχει σε συστήματα που ενσωματώνουν τη νόμιμη δουλεία, την αποικιοκρατία ή τη μοναρχία.

Το άρθρο 7 της Οικουμενικής Διακήρυξης για τα Ανθρώπινα Δικαιώματα αναφέρει: «Όλοι είναι ίσοι ενώπιον του νόμου και έχουν δικαίωμα στην ίση προστασία του νόμου χωρίς καμία διάκριση». Έτσι, αναφέρει ότι όλοι πρέπει να αντιμετωπίζονται σύμφωνα με το νόμο ανεξάρτητα από τη φυλή, το φύλο, το χρώμα, την εθνικότητα, τη θρησκεία, την αναπηρία ή άλλα χαρακτηριστικά, χωρίς προνόμια, διακρίσεις ή μεροληψίες. Η γενική εγγύηση της ισότητας παρέχεται από τα περισσότερα εθνικά συντάγματα του κόσμου, αλλά οι συγκεκριμένες εφαρμογές αυτής της εγγύησης ποικίλλουν. Για παράδειγμα, ενώ πολλά συντάγματα εγγυώνται την ισότητα ανεξάρτητα από τη φυλή, λίγοι μόνο αναφέρουν το δικαίωμα στην ισότητα ανεξάρτητα από την ιθαγένεια.

## Η έννοια της ισονομίας στην αρχαία Ελλάδα
Το Κέντρο Ελληνικής Γλώσσας αναφέρει ότι η έννοια της ισονομίας στην αρχαία Ελλάδα αφορούσε την «ισότητα πολιτικών δικαιωμάτων», περίπου αντίστοιχα με την έννοια της δημοκρατίας, ενώ η σημερινή της έννοια αφορά περισσότερο την «ισότητα των πολιτών ως προς τα δικαιώματα και τις υποχρεώσεις τους».

## Η αρχή της ισονομίας: Θεμελιώδης συνταγματική αρχή
Η αρχή της ισονομίας, δηλαδή η ισότητα ενώπιον του νόμου, είναι μια από τις Θεμελιώδεις συνταγματικές αρχές, περιεχόμενη σε όλα τα ελληνικά συντάγματα.

## Αναφορές


## Εξωτερικοί σύνδεσμοι

Κατηγορία:Νομικοί όροι
Κατηγορία:Δυτικός πολιτισμός
Κατηγορία:Φιλελευθερισμός
Κατηγορία:Πολιτικές θεωρίες
Αμπέλια Ευρυτανίας

*Για οικισμούς με το ίδιο όνομα δείτε το λήμμα: [[Αμπέλια]]*

Τα **Αμπέλια** είναι ημιορεινό χωριό στον νομό Ευρυτανίας σε υψόμετρο 400 μέτρων, το οποίο βρίσκεται νοτιοανατολικά της τεχνητής λίμνης των Κρεμαστών και δυτικά του Κρικελιώτη ποταμού. Απέχουν 37 χλμ. ΝΔ. από το Καρπενήσι, 64 χλμ. ΒΑ. από το Αγρίνιο και 3 χλμ. ΝΔ. από την Αγία Βλαχέρνα (παλιά Ερκίστα). Ως οικισμός αναγνωρίστηκε για πρώτη φορά το 1928 και αρχικά ανήκε στον νομό Αιτωλοακαρνανίας. Σύμφωνα με το σχέδιο Καλλικράτης, μαζί με την Αγία Βλαχέρνα και τις Βαμβακιές αποτελούν τη τοπική κοινότητα Αγίας Βλαχέρνης που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 έχει πληθυσμό 126 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Θεοβάλδος Β΄ της Βοημίας

Ο **Θεοβάλδος Β΄**, τσεχ. Děpolt IΙ, λατιν. Theobald II (δεκαετία τού 1150 - 21 Νοεμβρίου 1190) από τον Οίκο των Πρεμυσλιδών ήταν ευγενής και συμμετείχε στη Γ΄ Σταυροφορία.

## Βιογραφία
Ήταν ο μόνος γιος τού Ντιεπόλτ Β΄ αντιβασιλιά της Βοημίας και της Γκέρτρουντε των Ασκάνια, κόρης τού Αλβέρτου τού λεγομένου *η άρκτος*, μαργράβου τού Βρανδεμβούργου, δούκα της Σαξονίας και κόμη τού Άνχαλτ.

Αναφέρεται για πρώτα φορά έπειτα από την αποβίωσh τού πατέρα του. Είχε καλές σχέσεις με τον εξάδελφό του Φρειδερίκο δούκα της Βοημίας. Μετά το 1182 ήταν σε διαφωνία με τον Βρατίσλαο επίσκοπο της Πράγας (αδελφό τού Φρειδερίκου), που επέβαλε επιτίμιο σε τρεις περιοχές της επικράτειας τού Ντιεπόλτ Β΄. Το 1187 μετανάστευσε και επέστρεψε το 1189, όταν ο 3ος εξάδελφός του Κορράδος Β΄ έγινε ο νέος δούκας της Βοημίας.

Το 1189 ο Κορράδος Β΄ τον όρισε ηγέτη τού Βοημικού στρατού στην Γ΄ Σταυροφορία, της οποίας ηγέτης ήταν ο Φρειδερίκος Α΄ της Γερμανίας. Ο στρατός ενώθηκε  με τους Σταυροφόρους στο Έστεργκομ της Ουγγαρίας. Πολλοί Βοημοί στρατιώτες ήταν φυλακισμένοι, που ελευθερώθηκαν για να συμμετάσχουν στην εκστρατεία. Οκτώ από αυτούς ήταν βίαιοι και λήστευαν, έτσι ο Φρειδερίκος Α΄ τους εκτέλεσε ήδη στη Σερβία. Όταν τον Ιούνιο τού 1190 απεβίωσε ο Φρειδερίκος Α΄ στον ποταμό Καλύκανδο στον Ταύρου της Μ. Ασίας, ο Ντιεπόλτ Β΄ αποφάσισε να μείνει στους Αγ. Τόπους και να συνεχίσει υπό την ηγεσία τού γιού τού βασιλιά Φρειδερίκου ΣΤ΄ δούκα της Σουαβίας. Έλαβε μέρος στην πολιορκία της Άκρας το φθινόπωρο 1190. Τον Νοέμβριο απεβίωσε από τραύμα από τη μάχη ή από επιδημία. Ο υπόλοιπος Βοημικός στρατός μάλλον τέθηκε υπό τον Ριχάρδο Α΄ της Αγγλίας.

## Οικογένεια
Νυμφεύτηκε την Αδέλα Ζμπυσλάβα των Πιαστ, κόρη τού Μπολέσλαφ Α΄ δούκα τού Βρότσλαφ και είχε τέκνα:
* Ντιεπόλτ Γ΄.
* Σομπιέσλαφ Α΄.
* Βολέσλαος 1182/3-1241, ευγενής.

## Παραπομπές


## Πηγές
* "Děpolt II". Středověk (in Czech). Retrieved 22 June 2013.
* "Kalendárium: 21. listopadu 1190 – zemřel Děpold II., konec české účasti na třetí křížové výpravě". Svornost (in Czech). 21 November 2012. Archived from the original on 24 June 2013. Retrieved 22 June 2013.

Κατηγορία:Οίκος των Πρεμυσλιδών
Λεβεντοχώρι Ηλείας

*Για συνώνυμο οικισμό στην Ελλάδα δείτε το λήμμα: [[Λεβεντοχώρι Κιλκίς]]*

To **Λεβεντοχώρι** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 25 μέτρα.

## Γενικά στοιχεία
Το Λεβεντοχώρι βρίσκεται προς τα παράλια του Ιονίου, νότια του ποταμού Ιάρδανου (Κυράς Λιβάδι) και είναι κτισμένο στους πρόποδες ενός χαμηλού λόφου. Απέχει 12 χιλιόμετρα Δ. του κέντρου της πόλης του Πύργου, 15 χιλιόμετρα Ν.-ΝΔ. από την Αμαλιάδα και 7 χιλιόμετρα Β.-ΒΑ. από το Κατάκολο. Δυτικά του χωριού και σε απόσταση 1,5 χιλιομέτρου υπάρχει οργανωμένη παραλία με θέα τη Ζάκυνθο όπου υπάρχουν αρκετά τουριστικά καταλύματα. Οι κάτοικοί του ασχολούνται κυρίως με τη γεωργία (καλλιέργεια ελιάς, καρπουζιών, αχλαδιών, πατάτας – γλυκοπατάτας και αμπελιών). 

Ως οικισμός αναφέρεται επίσημα το 1879 στο ΦΕΚ 50Α - 25/07/1879 να προσαρτάται στον τότε δήμο Λετρίνων. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης αποτελεί την τοπική κοινότητα Λεβεντοχωρίου που υπάγεται στη δημοτική ενότητα Πύργου του Δήμου Πύργου. Το 2011 είχε πληθυσμό 204 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Αλφαβίλ

***Αλφαβίλ*** (πρωτότυπος τίτλος: ***Alphaville***) είναι ο τίτλος γαλλικής ταινίας του 1965 σε σκηνοθεσία και σενάριο του Ζαν-Λυκ Γκοντάρ. Πρωταγωνιστούν οι Έντι Κονσταντέν, Άννα Καρίνα και Ακίμ Ταμίροφ.

Κέρδισε τη Χρυσή Άρκτο στο φεστιβάλ του Βερολίνου.

## Πλοκή
Ένας μυστικός πράκτορας των Ηνωμένων Πολιτειών μεταβαίνει ως απεσταλμένος στη μακρινή διαστημική πόλη Alphaville, για να ανακαλύψει ένα αναζητούμενο πρόσωπο που τελεί υπό εξαφάνιση και να απελευθερώσει την πόλη από τον τυραννικό της δυνάστη. 

## Παραπομπές


Κατηγορία:Γαλλικές ταινίες της δεκαετίας 1960
Κατηγορία:Γαλλικές ταινίες επιστημονικής φαντασίας
Κατηγορία:Γαλλικές ασπρόμαυρες ταινίες
Κατηγορία:Γαλλόφωνες ταινίες
Κατηγορία:Δυστοπικές ταινίες
Κατηγορία:Νικητές Χρυσής Άρκτου
Κατηγορία:Ταινίες σε σκηνοθεσία Ζαν-Λυκ Γκοντάρ
Κατηγορία:Ταινίες του 1965
Βολέσλαος (υιός Θεοβάλδου Γ΄)

Ο **Βολέσλαος**, τσεχ. Boleslav (1182/3 - 9 Απριλίου 1241) από τον Οίκο των Πρεμυσλιδών ήταν ευγενής στη Βοημία.

## Βιογραφία
Ήταν γιος τού Θεοβάλδος Β΄ της Βοημίας, που έλαβε μέρος ως αρχηγός τού Βοημικού στρατού στη Γ΄ Σταυροφορία.

Το 1202 εξορίστηκε από τον Ότακαρ Α΄ της Βοημίας (εξάδελφο τού πατέρα του) και επέστρεψε αργότερα το 1204. Εξορίστηκε πάλι το 1233/4 από τον Βεγκέσλαο Α΄ (γιο τού Οτάκαρ Α΄) και μετέβη στην Αυλή τού Ερρίκου Α΄ των Πιαστ-Σιλεσίας τού *Γενειοφόρου* υψηλού δούκα της Πολωνίας.

Μερικοί Πολωνοί χρονογράφοι τον αναφέρουν ως μάργραβο της Μοραβίας, αλλά ο τίτλος δεν έχει νόημα, διότι η Μοραβία την περίοδο αυτή εδιοικείτο ενωμένη με τη Βοημία από τον Βεγκέσλαο Α΄. Ο ίδιος ο Μπολέσλαος καλούσε τον εαυτό του "δούκα της Βοημίας".

Στη μάχη της Λεγκνίτσα το 1241 διοικούσε εθελοντές Βαυαρούς μεταλλωρύχους από το Γκόλντμπερκ και ένα απόσπασμα Μοραβών, πλάι στους Πολωνούς.

## Πηγές
* Jerzy Maroń: Koczownicy i rycerze. Najazd Mongołów na Polskę w 1241 roku na tle sztuki wojennej Europy XII i XIII w., Wodzisław Śląski 2011, Wydawnictwo Templum, s. 116–117,

Κατηγορία:Οίκος των Πρεμυσλιδών
Άλεξ Γουίλσον

Ο **Άλεξ Γουίλσον** (γενν. 19 Σεπτεμβρίου 1990) είναι πρώην Τζαμαϊκανός αθλητής του στίβου, που τώρα συμμετέχει εκπροσωπώντας την Ελβετία.

## Σταδιοδρομία
Ο Γουίλσον πήρε τη μεταγραφή του από την Τζαμάικα στην Ελβετία το 2010. Εκείνη τη χρονιά πήγε στο Ευρωπαϊκό Πρωτάθλημα Στίβου 2010 στη Βαρκελώνη, όπου τερμάτισε στην 8η θέση στη 2η σειρά του 1ου γύρου στα 200 μέτρα, χωρίς να προκριθεί στον ημιτελικό.

Έχει το εθνικό ρεκόρ της Ελβετίας στα 100, 150 και 200 μέτρα.

Στο Ευρωπαϊκό Πρωτάθλημα Στίβου 2018 κατέκτησε το χάλκινο μετάλλιο στο αγώνισμα των 200 μέτρων.

## Παραπομπές

* Website Alex Wilson 

Κατηγορία:Τζαμαϊκανοί αθλητές του στίβου
Κατηγορία:Ελβετοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Βλαδίσλαος Γ΄ της Βοημίας

Ο **Βλαδίσλαος Γ΄**, τσεχ. Vladislav ΙΙΙ (π. 1160 - 12 Αυγούστου 1222) από τον Οίκο των Πρεμυσλιδών ήταν δούκας της Βοημίας (1197) και μάργραβος της Μοραβίας (1197-1222). Ήταν ο τελευταίος δούκας: τον εκτόπισε ο μεγαλύτερος αδελφός του Ότακαρ Α΄, που από δούκας της Βοημίας κατάφερε να αναβαθμιστεί σε βασιλιάς της το 1198.

## Βιογραφία
Ήταν ο πέμπτος γιος τού Βλαδισλάου Β΄ της Βοημίας και της Γιούντιτ/Ιουδήθ των Λουδοβικιδών, κόρης τού Λουδοβίκου Α΄ λαντγκράβου της Θουριγγίας. Αμφιθαλής, μεγαλύτερος αδελφός του ήταν ο Ότακαρ Α΄. Η Γιούντιτ ήταν η δεύτερη σύζυγος τού πατέρα του, ο οποίος από τον πρώτο του γάμο είχε γιους τον Φρειδερίκο, τον Σβιατοπλούκ και τον Αδαλβέρτο Γ΄.

Γεννήθηκε σε μία ταραγμένη εποχή: ο πατέρας του είχε μία άστατη σχέση με τον Φρειδερίκο Α΄ της Γερμανίας, που είχε τραγική κατάληξη. Στο τέλος τού 12ου αι. γινόταν αγώνες μεταξύ των Πρεμυσλιδών για τη Βοημία. Ο Ότακαρ Α΄ κατέλαβε την εξουσία το 1192 και ο Φρειδερίκος Α΄ τον υποστήριξε. Τότε ο Ότακαρ Α΄ όρισε τον Βλαδίσλαο Γ΄ -πρίγκιπα τού Μπρνο και τού Ζνόιμο από το 1191- ως μάργραβο της Μοραβίας με τη συγκατάθεση τού Ερρίκου Δ΄ της Γερμανίας. Ωστόσο και οι δύο δεν πλήρωσαν τα ποσά που τους ζητήθηκαν, έτσι το 1193 στη Γερμανική Συνέλευση (λατιν. Dieta) στο Βορμς εκτοπίστηκαν και ορίστηκε ο εξάδελφός τους Βρατίσλαος επίσκοπος της Πράγας, ως Βρατίσλαος Γ΄ δούκας της Βοημίας. Ο Βλαδίσλαος Γ΄ κλήθηκε στο κάστρο της Πράγας, όπου επιβλεπόταν ύποπτα από τον νέο δούκα της Βοημίας.

## Παραπομπές


## Πηγές
* Wihoda, Martin (2015). Vladislaus Henry: The Formation of Moravian Identity. BRILL. ISBN 978-9004303836.

Κατηγορία:Οίκος των Πρεμυσλιδών
Φρειδερίκος της Βοημίας

Ο **Φρειδερίκος** (τσεχ. *Bedřich*, π. 1142 - 25 Μαρτίου 1189) από τον Οίκο των Πρεμυσλιδών ήταν δούκας της Βοημίας (1172-73, 78-89).

## Βιογραφία
Ήταν ο πρωτότοκος γιος του Βλαδισλάου Β΄ της Βοημίας και της Γερτρούδης των Μπάμπενμπερ, κόρης του Λεοπόλδου Γ΄ μαργράβου της Αυστρίας. Ο πατέρας του κυβέρνησε ως δούκας της Βοημίας από το 1140 και το 1158 απέκτησε τον τίτλο του βασιλιά από τον Φρειδερίκο Α΄ της Γερμανίας, ανάδοχο του Φρειδερίκου, στον οποίο έδωσε το όνομά του.

Η αναβάθμισή του εξέφραζε την ευγνωμοσύνη του βασιλιά για την πιστή υπηρεσία του Φρειδερίκου. Έτσι έγινε ο δεύτερος βασιλιάς, μετά τον πάππο του Βρατίσλαο Β΄. Ο Φρειδερίκος έγινε πρίγκιπας του Ολομόουτς της Μοραβίας από το 1164.

Το 1172 ο Βλαδίσλαος Β΄ παραιτήθηκε υπέρ του γιού του, προσπαθώντας να κάνει τον τίτλο του βασιλιά (που δόθηκε μόνο σε αυτόν) κληρονομικό. Αυτό δυσαρέστησε τον Φρειδερίκο Α΄. Ο κανόνας διαδοχής στη Βοημία όριζε τον επόμενο αδελφό και όχι για τον μεγαλύτερο γιο, έτσι οι εξάδελφοι τού Βλαδισλάου Β΄ (γιοί του Σομπιέλσαφ Α΄, μικρότερου αδελφού του Βραδισλάου Β΄) ζητούσαν τη Βοημία. Ο Φρειδερίκος δεν μπόρεσε να κρατήσει το δουκάτο, αφού δεν τον υποστήριξε η Βοημική Συνέλευση (λατιν. *Dieta*), ούτε ο Φρειδερίκος Α΄. Ο πατέρας και ο γιος τελικά κηρύχθηκαν έκπτωτοι το 1173 από τον βασιλιά στη Γερμανική Συνέλευση (*Dieta*) στο Χέρμσντορφ/Έρμπενντορφ. Σε συμφωνία με τους Βοημούς ευγενείς, ο Φρειδερίκος Α΄ πρόσφερε τη Βοημία στον Όλντριχ, ο οποίος παραιτήθηκε υπέρ τού μεγαλύτερου αδελφού του Σομπιέσλαφ Β΄, που ήταν συμπαθής στους αγρότες.

## Οικογένεια
Νυμφεύτηκε την Ελισάβετ των Άρπαντ, κόρη του Γκέζα Β΄ της Ουγγαρίας και είχε τέκνα:
* Ελένη γενν. 1158, μνηστεύτηκε με τον Πέτρο, γιο του Μανουήλ Α΄ Κομνηνού Αυτοκράτορα των Ρωμαίων.
* Σοφία απεβ. 1185, παντρεύτηκε τον Αλβέρτο Α΄ των Βέττιν μάργραβο του Μάισσεν.
* Λουντμίλλα απεβ. 1240, παντρεύτηκε τον Αλβέρτο Γ΄ κόμη του Μπόγκεν και μετά τον Λουδοβίκο Α΄ των Βίττελσμπαχ δούκα της Βαυαρίας. Από τον 2ο γάμο της είχε γιο:
** Όθων Β΄ των Βίττελσμπαχ δούκας της Βαυαρίας.
*** Ελισάβετ των Βίττελσμπαχ, παντρεύτηκε σε 2ο γάμο τον Μάινχαρτ δούκα της Καρινθίας και είχε γιο:
**** Ερρίκος από τον Οίκο της Καρινθίας, βασιλιάς της Βοημίας.
* Βρατίσλαος απεβ. 1180.
* Όλγα άκμασε π. 1163.
* Μαργαρίτα απεβ. 1167.

## Παραπομπές


## Πηγές
* Medieval Lands Project on Duke Friedrich of Bohemia

Κατηγορία:Οίκος των Πρεμυσλιδών
Αδαλβέρτος Γ΄ της Βοημίας

Ο **Αδαλβέρτος Γ΄**, τσεχ. Vojtěch/Adalbert III (1145 - 8 Απριλίου 1200) από τον Οίκο των Πρεμυσλιδών ήταν αρχιεπίσκοπος τού Ζάλτσμπουρκ (1168-1177, 1183-1200).

## Βιογραφία
Ήταν ο τρίτος γιος τού Βλαδισλάου Β΄ της Βοημίας και της Γερτρούδης των Μπάμπενμπερκ, κόρης τού Λεοπόλδου Γ΄ μαργράβου της Αυστρίας.

Έζησε ως διάκονος στη μονή Στράχοβ (Όρος Σιών) στην Πράγα. Ζου ζούσε στην Αυλή τού Ούλριχ Β΄ πατριάρχη της Ακουιλέια και μετά έγινε κοσμήτορας τού Συλλόγου τού καθεδρικού στο Μιέλνιικ. Όταν απεβίωσε ο εκ μητρός θείος του Κορράδος των Μπάμπενμπερκ αρχιεπίσκοπος τού Ζάλτσμπουρκ το 1168, ο πάπας με αντιπρόσωπό του (legatus) τον τίμησε με το αξίωμα τού ατχιεπισκόπου εκεί. Πάντως ο Αδαλβέρτος Γ΄ δεν είχε κάποια επιρροή στο Ζάλτσμπουρκ.

Η διακυβέρνησή του σημαδεύτηκε σημαντικά από τον αγώνα του με τον Φρειδερίκου Α΄ της Γερμανίας. Από τους Κανονικούς ιερείς τού Πρεμοντρέ θεωρείται άγιος.

## Παραπομπές


## Πηγές
* Meiller: Regesta archiepiscoporum Salisburgensium.
* Hans Prutz: Adalbert III.. In: Allgemeine Deutsche Biographie (ADB). Band 1, Duncker & Humblot, Leipzig 1875, S. 69–71.
* W. Schmidt: Die Stellung der Erzbischöfe von Salzburg u. das Erzstift von Salzburg zu Kirche und Reich unter K. Friedrich I. Wien 1865.

## Εξωτερικοί σύνδεσμοι
* 

Κατηγορία:Οίκος των Πρεμυσλιδών
Βλαδίσλαος Β΄ της Μοραβίας

Ο **Βλαδίσλαος Β΄**, λατιν. Bladislaus II, τσεχ. Vladislav II (1207 - 18 Φεβρουαρίου 1227/8) από τον Οίκο των Πρεμυσλιδών ήταν μάργραβος της Μοραβίας (1222-1227/8).

## Βιογραφία
Ήταν ο δευτερότοκος (επιζήσας) γιος τού Ότακαρ Α΄ της Βοημίας και της Κωνσταντίας των Άρπαντ, κόρης τού Μπέλα Γ΄ της Ουγγαρίας.

Αμφιθαλή αδέλφια του ήταν ο Βεγκέσλαος Α΄ της Βοημίας, ο Πρζέμυσλ μάργραβος της Βοημίας, η Γιούντιτ, η Άννα, η Βιλελμίνα και η αγία Αγνή.

Η Κωνσταντία ήταν η δεύτερη σύζυγος τού πατέρα του, ο οποίος από τον πρώτο γάμο του είχε τέκνα την Δάγμαρ/Μαργαρίτα, τη Μποζισλάβα και την Χεντβίκα.

Το 1222 απεβίωσε ο θε;iος του Βλαδίσλαος Γ΄ μάργραβος της Μοραβίας και ο Βλαδίσλαος Β΄ τον διαδέχθηκε ως το 1227/8, οπότε τον διαδέχθηκε ο νεότερος αδελφός του Πρζέμυσλ.

## Πηγές
* Novotný, Václav. České dějiny I./III. Čechy královské za Přemysla I. a Václava I. Prague : Jan Laichter, 1928. 1085 p.
* Vaníček, Vratislav. Velké dějiny zemí Koruny české II. 1197-1250. Prague : Paseka, 2000. 582 p. ISBN 80-7185-273-2.
* Žemlička, Josef. Počátky Čech královských 1198-1253. Prague : Nakladatelství Lidové noviny, 2002. 964 p. ISBN 80-7106-140-9.

## Παραπομπές


Κατηγορία:Οίκος των Πρεμυσλιδών
Μαχγιάουα

μικρογραφία|Ένα μπουκάλι Μαχγιάουα
Η **Μαχγιάουα **ή **μεχγιάουα** () είναι Ιρανική πικάντικη σάλτσα από ψάρια που έχουν υποστεί ζύμωση.

## Ιστορία
Η Μαχγιάουα προέρχεται από τις νότιες παράκτιες περιοχές του Ιράν, αλλά έχει γίνει δημοφιλές τρόφιμο στις χώρες του Περσικού Κόλπου, που εισήχθη από την μετανάστευση των κοινοτήτων Χουουάλα και Ατζάμ. Συνήθως σερβίρεται πάνω σε ένα λεπτό τραγανό ψωμί που ονομάζεται ρεγκάγκ ή τουμούσι και φαλάζι. Παρασκευάζεται από παστές αντζούγιες και τα συστατικά περιλαμβάνουν σπόρους μάραθου, σπόρους κύμινου, σπόρους κολίανδρου και σπόρους μουστάρδας.

Το μαχγιάουα συχνά πωλείται σε αρτοποιεία και από τους πλανόδιους πωλητές στο νότιο τμήμα του Ιράν, ειδικά στις επαρχίες Χορμοζγκάν, Μπουσέχρ και τα νότια μέρη της επαρχίας Φαρς. Σε καθαρά μπουκάλια, δείχνει τη καφέ σάλτσα.

## Δείτε επίσης

*Κατάλογος σαλτσών από ψάρι

Κατηγορία:Αραβική κουζίνα
Κατηγορία:Ιρανική κουζίνα
Κατηγορία:Τουρκική κουζίνα
Κατηγορία:Κουζίνα του Κουβέιτ
Κατηγορία:Κουζίνα του Μπαχρέιν
Βλαδίσλαος Γ΄ της Μοραβίας

Ο **Βλαδίσλαος Γ΄**, λατιν. Vladislaus III (1227 - 3 Ιανουαρίου 1247) από τον Οίκο των Πρεμυσλιδών ήταν μάργραβος της Μοραβίας και διάδοχος της Βοημίας.

## Βιογραφία
Ήταν ο πρωτότοκος γιος τού Βεγκέσλαου Α΄ της Βοημίας και της Κουνιγούνδης των Χοεντστάουφεν, κόρης τού Φιλίππου δούκα της Σουαβίας και της Ειρήνης Αγγελίνας, κόρης τού Ισαακίου Β΄ Αυτοκράτορα των Ρωμαίων.

Ως διάδοχος τού θρόνου, ο πατέρας του τον όρισε μάργραβο της Μοραβίας. Ο Βεγκέσλαος Α΄ εποφλαμιούσε το γειτονικό δουκάτο της Αυστρίας, το οποίο ήταν χωρίς κυβερνήτη από το 1246, που απεβίωσε ο Φρειδερίκος Β΄ των Μπάμπενμπερκ. Για να φθάσει το στόχο του, επεδίωξε τον γάμο τού Βλαδισλάου Γ΄ με την ανιψιά τού Φρειδερίκου Β΄, τη Γκέρτρουντε. Ο Φρειδερίκος Β΄ των Χοενστάουφεν της Γερμανίας προσπάθησε να εμποδίσει τον γάμο και να νυμφευτεί τη Γκέρτρουντε, η οποία όμως ήταν ερωτευμένη με τον Βλαδίσλαο Γ΄ και απέρριψε τον 56 ετών βασιλιά. Τον Ιούνιο τού 1246 απεβίωσε ο βασιλιάς της Γερμανίας σε μάχη και ο Βεγκέσλαος Α΄ γρήγορα έκανε τον γάμο τού γιου του με την κληρονόμο της Αυστρίας. Οι εκεί ευγενείς σύντομα αναγνώρισαν τον Βλαδίσλαο Γ΄ ως δούκα της Αυστρίας και έδωσαν τον όρκο υποτέλειας (homage), αλλά τον Ιανουάριο τού 1247 ο Βλαδίσλαος Γ΄ απεβίωσε πριν αναλάβει το δουκάτο.

Τότε ο Βεγκέσλαος Β΄ νύμφευσε τον δευτερότοκο γιο του Ότακαρ Β΄ της Βοημίας με τη Μαργαρίτα των Μπάμπενμπερκ, αδελφή τού Φρειδερίκου Β΄ και επίσης κληρονόμο της Αυστρίας, αλλά δεν απέκτησαν απογόνους. Τελικά το δουκάτο της Αυστρίας θα πάει στους Αψβούργους.

## Οικογένεια
Νυμφεύτηκε τη Γερτρούδη των Μπάμπενμπεργκ, κόρη τού Ερρίκου Β΄ κόμη τού Μέντλινκ. Δεν είχαν απογόνους. Ο Ερρίκος Β΄ ήταν αδελφός τού Φρειδερίκου Β΄ δούκα της Αυστρίας και της Μαργαρίτας.

## Αναφορές σε πηγές


## Πηγές
*  Martin Wihoda, Vladislaus Henry: The Formation of Moravian Identity, transl. Katerina Millerova, (Brill, 2015), 299.
* Francis Dvornik, The Slavs in European History and Civilization, (Rutgers University Press, 1962), 26.

Κατηγορία:Οίκος των Πρεμυσλιδών
Φαταγιέρ

μικρογραφία|Ένα πιάτο φαταγιέρ
Η **Φαταγιέρ **() είναι Μεσοανατολίτικη κρεατόπιτα που μπορεί εναλλακτικά να γεμιστεί με σπανάκι (σαμπανέχ), ή τυρί (τζίμπναχ) όπως η φέτα ή το ακκάουι. Είναι μέρος της Αραβικής κουζίνας και τρώγεται στο Ιράκ, τη Συρία, την Αίγυπτο, τον Λίβανο, την Ιορδανία, την Παλαιστίνη και άλλες Αραβικές χώρες της περιοχής.

## Δείτε επίσης
* Φούσκα κάρυ
* Σφίχα
* Πιερόγκι
* Εμπανάδας
* Σαμόσα
* Λαχματζούν
* Ουτσπουτσμάκ
* Μπουρέκι
* Τσιμπουρέκι
* Πογκάτσα
* Μπουγάτσα
* Πόγκατσα
* Κνις
* Τσαντίκ
* Πιρόζκι
* Σπανακόπιτα

## Παραπομπές


Κατηγορία:Αραβική κουζίνα
Κατηγορία:Κυπριακή κουζίνα
Κατηγορία:Αιγυπτιακή κουζίνα
Κατηγορία:Ιρακινή κουζίνα
Κατηγορία:Ιορδανική κουζίνα
Κατηγορία:Λιβανέζικη κουζίνα
Κατηγορία:Συριακή κουζίνα
Κατηγορία:Λεβαντίνικη κουζίνα
Ευρωπαϊκό Πρωτάθλημα Στίβου 2018 – 200 μέτρα ανδρών

Ο **[[δρόμος 200 μέτρων]] ανδρών** ήταν ένα από τα αγωνίσματα στο Ευρωπαϊκό Πρωτάθλημα Στίβου 2018. Πραγματοποιήθηκε στις 8-9 Αυγούστου 2018.

## Ρεκόρ

## Πρόγραμμα

## Μορφή Ανταγωνισμού
Οι πρώτοι 10 αθλητές που είχαν τη καλύτερη ατομική φετινή επίδοση προκρίνονταν απευθείας στους ημιτελικούς.

## Αποτελέσματα

### Γύρος 1
Οι 3 πρώτοι κάθε σειράς (Q) και οι 2 επόμενοι καλύτεροι χρόνοι (q) προκρίνονται στους ημιτελικούς.

Άνεμος:

Σειρά 1: +0.1 μ/δ, Σειρά 2: –0.1 μ/δ, Σειρά 3: +0.2 μ/δ, Σειρά 4: +0.2 μ/δ 

### Ημιτελικοί
Οι 2 πρώτοι κάθε σειράς (Q) και οι δύο επόμενοι καλύτεροι χρόνοι (q) προκρίνονται στον τελικό. 

Άνεμος:

Σειρά 1: +0.3 μ/δ, Σειρά 2: +0.3 μ/δ, Σειρά 3: +0.3 μ/δ

### Τελικός
Άνεμος: +0.7 μ/δ

## Παραπομπές

00200 μετρα αν
Κατηγορία:200 μέτρα στο Ευρωπαϊκό Πρωτάθλημα Στίβου
Αδαλβέρτος της Πράγας

Ο **Αδαλβέρτος** (λατ.: *Adalbertus*, περίπου 956 - 23 Απριλίου 997) ήταν χριστιανός επίσκοπος της Πράγας, μάρτυρας και άγιος. Προερχόταν από τον Οίκο των Πρεμυσλιδών.

## Βιογραφία
Ήταν γιος τού Σλάβνικ δούκα της Λιμπίτσε, από τον ισχυρό Οίκο των Σλάβνικ. Η μητέρα του Στρεζσλάβα των Πρεμυσλιδών ήταν κόρη τού Μποζιβόι Α΄ δούκα της Βοημίας. 

Γεννήθηκε ως Βόιτιες (Vojtěch) και έγινε ιεραπόστολος για τους Ούγγρους, Πολωνούς και Πρώσσους. Προσπαθώντας να μεταστρέψει τους Πρώσσους της Βαλτικής, μαρτύρησε. Λέγεται, ότι είναι ο συνθέτης τού παλαιότατου Τσεχικού ύμνου "Τους αγαπώ" και τού πιο παλιού Πολωνικού ύμνου "Μητέρα τού Θεού". Ο Άγ. Αδαλβέρτος έγινε προστάτης άγιος της Τσεχίας, Πολωνίας, Πρωσσίας και της αρχιεπισκοπής τού Έστεργκομ στην Ουγγαρία.

## Παραπομπές


## Πηγές
* Butler, Alban (2003). Butler's Lives of the Saints. Liturgical Press. pp. 181–. ISBN 978-0-8146-2903-1.
* Vlasto, A. P. (1970). The Entry of the Slavs Into Christendom: An Introduction to the Medieval History of the Slavs. CUP Archive. ISBN 978-0-521-07459-9.
* Molnar, Enrico S. (30 April 1978). St. Adalbert - Missionary to three countries. The Living Church. Morehouse-Gorham Company. pp. 11–12.
* Kalhous, David (2015). Legenda Christiani and Modern Historiography. BRILL. pp. 10, 16, 26, 32, 44, 46, 57, 60, 72, 91–92, 111, 114–115, 117, 119, 130. ISBN 978-90-04-30589-2.

## Εξωτερικοί σύνδεσμοι
* 

Κατηγορία:Οίκος των Πρεμυσλιδών
Κατηγορία:Ρωμαιοκαθολικοί επίσκοποι
Κατηγορία:Άγιοι της Ρωμαιοκαθολικής Εκκλησίας
Κατηγορία:Χριστιανοί μάρτυρες του 10ου αιώνα
Δημήτρης Λημνιός

Ο **Δημήτρης Λημνιός** (Βόλος, 27 Μαΐου 1998) είναι Έλληνας διεθνής ποδοσφαιριστής που αγωνίζεται ως δεξιός εξτρέμ και επιθετικός μέσος για τη Φορτούνα Σιτάρντ ως δανεικός από τον Παναθηναϊκό.

## Καριέρα
Ο Λημνιός ξεκίνησε την ποδοσφαιρική του πορεία με τη Νίκη Βόλου. Το 2012, μεταγράφηκε στην ομάδα νέων του Ατρομήτου. Με την ομάδα του Ατρομήτου πραγματοποίησε εξαιρετικές εμφανίσεις, κάτι που οδήγησε στην μεταγραφή του στην ομάδα του Π.Α.Ο.Κ.. 

Εκεί, κέρδισε την θέση του βασικού και την πρώτη του χρονιά με την ομάδα της Θεσσαλονίκης έφτασε στην κατάκτηση του κυπέλλου Ελλάδας. Την επόμενη χρονιά ήταν πάλι βασικός και αγωνίστηκε συνολικά σε 37 αγώνες σκοράροντας 3 γκολ και μοιράζοντας 5 ασίστ. Στο φινάλε της σεζόν κατέκτησε τόσο το πρωτάθλημα, όσο και το κύπελλο, κάνοντας το νταμπλ με την ομάδα του ΠΑΟΚ. Το 2020 πουλήθηκε έναντι 3.000.000€ στην Κολωνία.

Στην ομάδα της Γερμανίας δεν βρήκε πολύ χρόνο συμμετοχής, ενώ το 2021-2022, δόθηκε δανεικός στην Ολλανδική Τβέντε, στην οποία αγωνίστηκε συνολικά σε 36 παιχνίδια και σκόραρε 8 γκολ. Τον χειμώνα του 2023 και συγκεκριμένα στις 29 Δεκεμβρίου, ανακοινώθηκε από τον Παναθηναϊκο υπογράφοντας συμβόλαιο 3,5 χρόνων. Στο φινάλε της ίδιας σεζόν, στέφθηκε κυπελλούχος Ελλάδας με την ομάδα της Αθήνας. Στον τελικό, ο Παναθηναϊκός κέρδισε τον Άρη με σκορ 1-0.  

Το καλοκαίρι του 2025, ανακοινώθηκε ο μονοετής δανεισμός του στην Φορτούνα Σιτάρντ.

## Διεθνής
Ήταν μέλος της εθνικής ομάδας ποδοσφαίρου της Ελλάδας κάτω των 17 ετών στο Ευρωπαϊκό Πρωτάθλημα Παίδων το 2015. Στη διοργάνωση, αγωνίστηκε σε εννέα παιχνίδια και σημείωσε δύο γκολ, συμπεριλαμβανομένης της φάσης των προκριματικών. 

Από το Μάρτιο του 2016, έγινε μέλος της εθνικής ομάδας ποδοσφαίρου της Ελλάδας κάτω των 19 ετών και έπαιξε στο Ευρωπαϊκό Πρωτάθλημα Νέων. Στις 16 Μαρτίου 2018, κλήθηκε στην εθνική ομάδα ποδοσφαίρου ανδρών της Ελλάδας από τον Μίχαελ Σκίμπε για το φιλικό αγώνα με την Ελβετία στις 23 Μαρτίου 2018.

## Διακρίσεις
**ΠΑΟΚ** 

* Κύπελλο Ελλάδος **(2)**: 2017-18, 2018-19
* Πρωτάθλημα Ελλάδας **(1)**: 2018-2019
**Παναθηναϊκός**

* Κύπελλο Ελλάδος **(1)**: 2023-24

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Επιθετικοί ποδοσφαιριστές
Κατηγορία:Έλληνες βραζιλιάνικης καταγωγής
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές ΦΚ Κολωνία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Φορτούνα Σίταρντ
Μαρία Μπάτλερ, δούκισσα του Όρμοντ

Η **Μαίρυ Μπάτλερ, δούκισσα του Όρμοντ** (1664 - 19 Νοεμβρίου 1733), δεύτερη σύζυγος του Τζέημς Μπάτλερ, 2ου δούκα του Όρμοντ ήταν μεγαλύτερη κόρη του Χένρυ Σόμερσετ, 1ου δούκα του Μπώφορ, και της Μαίρυ Κάπελλ. Η πρώτη σύζυγος του δούκα, Λαίδη Ανν Χάιντ, κόρη του υποκόμη Χάιντ του Κένιλγουορθ, πέθανε τον Ιανουάριο 1685 αφήνοντας μόνο μια κόρη, την Λαίδη Μαίρυ Μπάτλερ, που πέθανε σε βρεφική ηλικία. Την εποχή του δεύτερου γάμου τους ο σύζυγος της ήταν κόμης του Όσσορυ. Η Μαίρυ Μπάτλερ παντρεύτηκε τον δούκα στις 3 Αυγούστου 1685 στην εκκλησία του Αγίου Μιχαήλ στο Γκρέητ Μπάντμιντον του Γκλώστερσιρ, την ίδια εκκλησία που είχαν ταφεί οι δούκες των Μπώφορ. Ο σύζυγος της διαδέχθηκε στο δουκάτο τον παππού του (1688) και η Μαίρυ έγινε δούκισσα, με τον σύζυγο της Τζέημς Μπάτλερ απέκτησε :

*Τόμας, κόμης του Όσσορυ (πέθανε το 1689).
*Λαίδη Μαίρυ Μπάτλερ (πέθανε το 1713), παντρεύτηκε τον Σερ Τζον Άσμπερναμ, 1ο κόμη του Άσμπερναμ, χωρίς να αποκτήσει παιδιά.
*Λαίδη Ελίζαμπεθ Μπάτλερ (πέθανε το 1750), άτεκνη.

Η δούκισσα του Όρμοντ, όταν ανέβηκε στον θρόνο η Άννα, έγινε *Κυρία της κρεβατοκάμαρας*, ο ζωγράφος Σερ Γκόντφρυ Νέλλερ (1646 - 1723) έκανε την προτομή του γιου της, κόμη του Όσσορι. Ο σύζυγος της υποστήριξε τους Ιακωβίτες στην επανάσταση του 1715, η περιουσία και οι τίτλοι του κατασχέθηκαν και ο ίδιος έφυγε εξορία, το Κοινοβούλιο είχε δικαιώματα στους Αγγλικούς και Σκωτσέζικους τίτλους αλλά όχι στους Ιρλανδικούς που επανήλθαν στον αδελφό του Τσαρλς Μπάτλερ, 1ο κόμη του Άρραν. Η δούκισσα δεν είχε επαφές με τον σύζυγο της την μεγάλη περίοδο που ήταν εξόριστος αλλά τάφηκε με τον ίδιο και με τα παιδιά τους στον οικογενειακό θόλο στο Αββαείο του Ουέστμινστερ.

## Παραπομπές
 		


## Πηγές

*Chisholm, Hugh, ed. (1911). "Ormonde, James Butler, 2nd Duke of". Encyclopædia Britannica. 20 (11th ed.). Cambridge University Press.
*G.E. Cokayne; with Vicary Gibbs, H.A. Doubleday, Geoffrey H. White, Duncan Warrand and Lord Howard de Walden, editors, The Complete Peerage of England, Scotland, Ireland, Great Britain and the United Kingdom, Extant, Extinct or Dormant, new ed., 13 volumes in 14 (1910-1959; reprint in 6 volumes, Gloucester, U.K.: Alan Sutton Publishing, 2000)
*Mosley, Charles, editor. Burke's Peerage, Baronetage & Knightage, 107th edition, 3 volumes. Wilmington, Delaware, U.S.A.: Burke's Peerage (Genealogical Books) Ltd, 2003. 

## Εξωτερικοί σύνδεσμοι
*Μαρία, δούκισσα του Όρμοντ
*Τζέιμς Μπάτλερ, 2ος δούκας του Όρμοντ

Κατηγορία:Οίκος του Μπωφόρ
Κατηγορία:Κυρίες της Κρεβατοκάμαρας
Κατηγορία:Βρετανίδες δούκισσες
Χενριέτα Χάουαρντ, κόμισσα του Σάφοκ

Η **Χενριέτα Χάουαρντ, κόμισσα του Σάφοκ** ή **Λαίδη Χενριέτα Σόμερσετ** (πέθανε το 1715) δεύτερη σύζυγος του Χένρι Χάουαρντ, 6ου κόμη του Σάφοκ ήταν δεύτερη κόρη του Χένρι Σόμερσετ, 1ου δούκα του Μπωφόρ και της Μαρίας Κάπελ.

## Πρώτος γάμος
Η Χενριέτα παντρεύτηκε σε πρώτο γάμο (24 Ιουνίου 1686) τον Χένρι Οράτιο Ο' Μπράιαν, γιο του κόμητος του Θόμοντ που είχε κληρονομήσει τον ευγενή τίτλο *λόρδος Ιμπρακάν* από τον μεγαλύτερο ετεροθαλή αδελφό του (1678). Μαζί του απέκτησε:

* Μαρία Ο' Μπράιαν, (πέθανε το 1716) άγαμη 
* Χένρι Ο' Μπράιαν, 8ος κόμης του Θόμοντ (1688 - 1741)

Ο γιος της Χένρι κληρονόμησε τους τίτλους του παππού του Χένρι Ο' Μπράιαν, 7ου κόμη του Θόμοντ, ο λόρδος Ιμπρακάν πέθανε από ευλογιά (1690). 

## Δεύτερος γάμος
Η Χενριέτα παντρεύτηκε τον Απρίλιο του 1705 σε δεύτερο γάμο το μέλος του Κοινοβουλίου Χένρι Χάουαρντ που η πρώτη του σύζυγος Λαίδη Ομπερί Άννα Πηνελόπη Ο' Μπράιαν κόρη του 7ου κόμη του Θόμοντ και αδελφή του δικού της πρώτου συζύγου λόρδου Ιμπρακάν είχε πεθάνει τον Νοέμβριο του 1703, άφησε τέσσερις γιους και μια κόρη. Ο Χένρι Χάουαρντ, διάδοχος στην κομητεία του Σάφοκ, έγινε 1ος κόμης του Μπίντον (1706) και κόμης του Σάφοκ (1709), η σύζυγος του κόμισσα.

Ο μικρότερος αδελφός του Χένρι Χάουαρντ Τσάρλς παντρεύτηκε (1706) την ομώνυμη της κουνιάδας του Χενριέτα Χόμπαρτ την ερωμένη του πατέρα τους 5ου κόμη του Σάφοκ που είχε γίνει διάσημη και σαν βασιλική ερωμένη.
Η Χενριέτα και ο δεύτερος σύζυγος της Χένρι Χάουαρντ δεν είχαν παιδιά, όταν πέθανε ο Χένρι (1718) τον διαδέχτηκε στην κομητεία και την Υπολοχαγεία ο Τσάρλς Γουίλιαμ ο μεγαλύτερος γιος του από τον πρώτο του γάμο. Η Χενριέτα πέθανε στο Αούντελι Έντ του Έσσεξ και τάφηκε στον οικογενειακό θόλο των Χάουαρντ στο Σάφρον Γουάλντεν.

## Παραπομπές


## Πηγές
* Mosley, Charles (editor): Burke's Peerage, Baronetage & Knightage, 107th edition, 3 volumes. Wilmington, Delaware, U.S.A.: Burke's Peerage (Genealogical Books) Ltd, 2003. 
* Tracy Borman: *King's Mistress, Queen's Servant: The Life and Times of Henrietta Howard* (London: Vintage, 2010)

## Εξωτερικοί σύνδεσμοι
* Λαίδη Χενριέτα Χάουαρντ
* Χένρι Χάουαρντ

Κατηγορία:Οίκος του Μπωφόρ
Κατηγορία:Αγγλίδες κόμισσες
Γάβρος Ευρυτανίας

Ο **Γάβρος **είναι ορεινό χωριό στον δήμο Καρπενησίου του νομού Ευρυτανίας, κτισμένο σε υψόμετρο 650 μέτρων.

## Γεωγραφία - Αξιοθέατα
Ο Γάβρος βρίσκεται στις βορειοδυτικές πλαγιές του όρους Καλιακούδα και τις δυτικές όχθες του Καρπενησιώτη. Είναι κτισμένος δίπλα στην επαρχιακή οδό Καρπενησίου – Προυσού – Καλλιθέας σε περιοχή με πλατάνια και πολλά νερά. Στο χωριό υπάρχουν καταλύματα εστίασης, διαμονής (ενοικιαζόμενα, ξενώνες κ.α.), καταστήματα λαϊκής τέχνης και ένας πεστροφογεννητικός σταθµός. Βρίσκεται 13 χλμ. ΝΔ. από το Καρπενήσι, 16 χλμ. ΒΑ. από τον Προυσό και 1,5 χλμ. ΒΔ. από το Μεγάλο Χωριό .

Σύμφωνα με τη τοπική παράδοση το όνομα του χωριού προήλθε από το φυλλοβόλο φυτό γάβρος (αλλιώς καρπίνος) και είναι από τα παλαιότερα χρόνια ενδιάμεσος σταθμός για το μοναστήρι του Προυσού.

Ως οικισμός αναγνωρίστηκε για πρώτη φορά το 1961 και προσαρτήθηκε στη τότε κοινότητα Μεγάλου Χωρίου της επαρχίας Ευρυτανίας, ενώ από το 1997 μέχρι το 2010 υπαγόταν στον δήμο Ποταμιάς. Σύμφωνα με το σχέδιο Καλλικράτης, μαζί με το Μεγάλο Χωριό και το Νέο Δερμάτι αποτελούν την Τοπική Κοινότητα Μεγάλου Χωρίου που ανήκει στη Δημοτική Ενότητα Ποταμιάς του Δήμου Καρπενησίου και σύμφωνα με την απογραφή του 2011 έχει πληθυσμό 35 κατοίκους.

## Απογραφές πληθυσμού

## Σημείωση
Για οικισμούς με το ίδιο όνομα δείτε: *[[Γάβρος (αποσαφήνιση)]]*

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Άννα Κόβεντρι, κόμισσα του Κόβεντρι

Η **Ανν Κόβεντρυ, κόμισσα του Κόβεντρυ** (22 Ιουλίου 1673 - 14 Φεβρουαρίου 1763) διάσημη Βρετανή συγγραφέας και ευγενής ήταν τρίτη και μικρότερη κόρη του Χένρυ Σόμερσετ, 1ου δούκα του Μπώφορ και της Μαίρυ Κάπελλ, κηπουρού και βοτανολόγου. Ο πατέρας της έγινε ο πρώτος δούκας του Μπώφορ (1682). Η μητέρα της ήταν κόρη του πρώτου βαρόνου των Κάπελλ του Χάντχαμ και χήρα του Χένρυ Σέυμουρ, λόρδου Μπώσαμ (1626 - 1654) γιου του δούκα του Σόμερσετ. Ο Γουίλιαμ Σέυμουρ, 3ος δούκας του Σόμερσετ (1652 - 1675) και η Ελισάβετ Μπρους, κόμισσα του Έιλσμπερυ (πέθανε το 1697) ήταν ετεροθαλή αδέλφια της Άννας από τον πρώτο γάμο της μητέρας της.

## Επιστήμες και τέχνες

Η Λαίδη Κόβεντρυ ήταν γνωστή για την καλοσύνη, την ευγένεια της και το ενδιαφέρον που έδειξε στην εκπαίδευση των γυναικών. Βοήθησε την Μαίρυ Άστελλ (1666 - 1731) να ιδρύσει την *Φιλανθρωπική Σχολή Κορασίδων* στην Τσέλσι (1709) σε συνεργασία με την *Εταιρεία Προώθησης της Χριστιανικής Γνώσης*. Έγινε στενή φίλη με την φεμινίστρια Μαίρυ Άστελλ με την οποία είχε πολλά κοινά ενδιαφέρονται, υπάρχουν πολλές υποψίες για Ιακωβίστικες δραστηριότητες με την Μαίρυ Άστελλ και την μεγαλύτερη αδελφή της Μαίρυ Μπάτλερ, δούκισσα του Όρμοντ, αλλά δεν κατηγορήθηκαν ποτέ δημόσια. Η Ανν στην διαθήκη της επιβεβαίωσε το ισχυρό ενδιαφέρον που είχε για την εκκλησία της Αγγλίας. Δημοσιεύτηκε το βιβλίο της *Η Δίκαιη Τιμητική Ανν* σχετικά με τα ενδιαφέροντα και τους προβληματισμούς της, το βιβλίο της αναδημοσιεύτηκε το 1727. Οι σύγχρονοι ιστορικοί τονίζουν ότι ήταν πολύ ευσεβής, μελετηρή και *"φανατική συλλέκτρια βιβλίων"* που κρατούσε στην βιβλιοθήκη της.

Η Ανν Κόβεντρυ βρέθηκε ανάμεσα στις καταγραφές του συλλέκτη Τζορτζ Μπάλλαρντ (1706 - 1755) στο έργο του *"Σοβαρές κυρίες της Μεγάλης Βρετανίας"* (1752), στο έργο του υμνεί τις ικανότητες και το ενδιαφέρον των προσώπων για τις επιστήμες και τις τέχνες. Στο βιβλίο υπάρχει μεγάλη συλλογή από τα έργα τους ιδιαίτερα από τις κωμωδίες της εποχής. Η Έμμα Μέιτζορ στο *"Βιογραφικό Λεξικό της Οξφόρδης"* σημειώνει *"έβλεπε τα γεγονότα με εκλεπτυσμένη άποψη και ακολουθούσε την μόδα, η ευχαρίστηση της στην ζωή την οδήγησε να πλησιάσει την Άστελλ και να μοιραστεί μαζί της την δόξα"*.

## Οικογένεια

Σε ηλικία 17 ετών (1691) η Ανν Κόβεντρυ παντρεύτηκε τον Τόμας Κόβεντρυ, 2ο κόμη του Κόβεντρυ, και της ίδια χρονιά την ζωγράφισε ο Γκόντφρυ Νέλλερ (1646 - 1723).
Ο Λόρδος Κόβεντρυ πέθανε το 1710 αφήνοντας στην Ανν σημαντικά χρέη που αποπλήρωσε πολλά χρόνια μετά τον θάνατο του. Το μοναδικό τους παιδί που πέθανε αμέσως μετά τον πατέρα του ήταν :

*Τόμας Κόβεντρυ, 3ος κόμης του Κόβεντρυ (7 Απριλίου 1702- Κολλέγιο Ήτον 28 Ιανουαρίου 1712)

Η κόμισσα δεν ξαναπαντρεύτηκε, πέθανε υπέργηρη στο εξοχικό της σπίτι στο Ουόρικσιρ.

## Παραπομπές


## Πηγές

*Major, Emma. "Coventry [née Somerset], Anne, countess of Coventry (1673–1763), religious writer".
*Mosley, Charles, ed. (2003). Burke's Peerage, Baronetage & Knighthood (107 ed.). Burke's Peerage & Gentry.

## Εξωτερικοί σύνδεσμοι
*Λαίδη Άννα Σόμερσετ 

Κατηγορία:Βρετανοί συγγραφείς
Κατηγορία:Αγγλίδες κόμισσες